**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 552**

от заседание на Общинския съвет,

проведено на 29.07.2021 г., Прот. № 32

**ОТНОСНО:**Изменение на Наредба за опазване на околната среда на територията на община Свищов, приета с Решение № 1224/25.06.2015 г., Протокол № 68 на Общински съвет – Свищов

На основание чл. 21, ал. 2 от Закона за местното самоуправление и местната администрация (ЗМСМА), във връзка с Протест № 1882/2021 г. на Окръжна прокуратура – В. Търново, постъпил в деловодството на Общински съвет – Свищов с Вх. № № 1016/26.07.2021 г. и предложение с Вх. № 1018/27.07.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

ОТМЕНЯ Раздел XI „Контрол при отглеждането на домашни животни“ и Раздел XII „Отглеждане на домашни любимци“ от Наредба за опазване на околната среда на територията на община Свищов, приета с Решение № 1224/25.06.2015 г., Протокол № 68 на Общински съвет – Свищов.

**МОТИВИ:** В деловодството на Общински съвет – Свищов постъпи Протест на Окръжна прокуратура – В. Търново № 1882/2021 г., с Вх. № 1016/26.07.2021 г., срещу Раздел XI „Контрол при отглеждането на домашни животни“ и Раздел XII „Отглеждане на домашни любимци“ от Наредба за опазване на околната среда на територията на община Свищов.

В протеста разпоредбите на Раздел XI „Контрол при отглеждането на домашни животни“ и Раздел XII „Отглеждане на домашни любимци“ от Наредбата за опазване на околната среда на територията на община Свищов, приета с Решение № 1224/25.06.2015 г., Протокол № 68 на Общински съвет – Свищов са дефинирани като нищожни, поради липса на компетентност за регламентирането им от общинските съвети.

Изложени са мотиви, че обществените отношения, които са предмет на Раздел XII, са уредени от нормативни актове от по-висока степен – Закон за защита на животните и Закон за ветеринарномедицинската дейност, както и че тези закони не съдържат текстове, овластяващи общинските съвети да приемат наредби, с които да регламентират реда за придобиването, притежаването и отглеждането на домашни любимци.

В допълнение се посочва, че към момента на издаването на протестираната Наредба, Общински съвет – Свищов не е бил овластен да урежда въпросите, свързани с реда, мястото, начина и условията за отглеждане на животни –домашни любимци, какъвто е предметът на Раздел ХІІ от нея и поради това тези норми са приети при липса на материална компетентност. От една страна не е съществувал нормативен акт от по-висока степен, който да предвижда възможност общинските съвети да регулират тези отношения, а от друга страна, същите не са с местно значение и са в изключителната компетентност на други органи. Поради това посочените разпоредби са протестирани като нищожни, а като пряко свързани с тях и разпоредбите на раздел ХІ.

В заседанието участват 29 общински съветници.

Гласували “За” – 26, “Против” – няма и “Въздържали се” – 3.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/